Aug 10,2018
జెట్‌ ఎయిర్‌వేస్‌లో ఉద్యోగుల తొలగింపు..!
న్యూఢిల్లీ: తీవ్ర ఆర్ధిక ఇబ్బందులను ఎదుర్కొంటున్న ప్రయివేటు విమానయాన సంస్థ జెట్‌ ఎయిర్‌వేస్‌ ఉద్యోగుల తొలగింపునపై దృష్టి పెట్టినట్లు సమాచారం. ఆర్ధిక ఇబ్బందులను తగ్గించుకోవడానికి సిబ్బంది వేతనాల్లో 25 శాతం తగ్గించాలని తొలుత ఈ సంస్థ ప్రతిపాదించగా, సిబ్బంది నుంచి తీవ్ర వ్యతిరేకత వచ్చింది. దీంతో జీతాల కోతను పక్కకు పెట్టిన ఆ కంపెనీ క్రింది స్థాయిలోని 500 మందిను తొలగించాలని భావిస్తోన్నట్లు సమాచారం. ప్రస్తుతం జెట్‌ ఎయిర్‌వేస్‌లో 16,558 మంది పని చేస్తున్నారు. ఇందులో సుమారు 5 వేల మంది గ్రౌండ్‌ స్టాఫ్‌ ఉండగా, అందులోని 500 మందికి పింక్‌ స్లిప్‌లు ఇవ్వాలని ప్రణాళికలు వేస్తోన్నట్లు సమాచారం. వీరి వేతనాలు రూ.10 వేల నుంచి రూ.40 వేల మధ్యలో ఉంటాయని అంచనా.
మీ స్నేహితులకు రికమెండ్ చెయ్యండి